《感怀三首 其三 杨冢宰起元》
明代·何转书

鹅城东峙接江门，自此南天斯道尊。从祀四公留一席，两朝当道竟无言。

讲坛烟草丰碑没，藜火书声甲第存。怅立湖山閒想像，日令狂简独盘桓。

作者简介：何转书，字书子，号乙上。香山（今中山市）人。明思宗崇祯诸生。日寅孙。长于史。著有《鹅湖草》。事见清何天衢《榄溪何氏诗徵》卷一。